Temeljem članka 140. Zakona o zdravstvenoj zaštiti („Narodne novine“ broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16), odredbi Pravilnika o specijalističkom usavršavanju doktora medicine („Narodne novine“ broj 100/11, 133/11, 54/12, 49/13, 139/14, 116/15, 62/16, 69/16 i 6/17) i Pravilnika o mjerilima za prijam specijalizanata („Narodne novine“ broj 83/15), a sukladno Planu specijalizacija za 2017. godinu odobrenom od Ministarstva zdravstva KLASA: 131-01/17-01/120, URBROJ: 534-03-3-2/3-17-02 od 12. lipnja 2017. godine, Hrvatski zavod za zaštitu zdravlja i sigurnost na radu raspisuje

**NATJEČAJ**

**ZA ZAPOŠLJAVANJE DOKTORA MEDICINE**

**RADI SPECIJALISTIČKOG USAVRŠAVANJA IZ MEDICINE RADA I ŠPORTA**

**Opći uvjeti:**

1. završen integrirani preddiplomski i diplomski studij medicine i
2. odobrenje za samostalan rad.

Uz prijavu na natječaj (s navedenom adresom elektroničke pošte) pristupnici trebaju dostaviti:

1. životopis,
2. preslik diplome,
3. preslik prijepisa položenih ispita na studiju,
4. preslik potvrde o općem prosjeku ocjena tijekom studija i potvrde o duljini trajanja studija,
5. preslik odobrenja za samostalan rad,
6. preslik uvjerenja o položenom stručnom ispitu,
7. uvjerenje da se ne vodi kazneni postupak protiv pristupnika(ne starije od šest mjeseci),
8. preslik važeće osobne iskaznice,
9. potvrdu o radnom stažu Hrvatskog zavoda za mirovinsko osiguranje i
10. izjavu pristupnika da će, u slučaju odabira po ovom natječaju, provesti na radu u Hrvatskom zavodu za zaštitu zdravlja i sigurnost na radu nakon završetka specijalističkog usavršavanja i položenog specijalističkog ispita najmanje onoliko vremena koliko je trajala specijalizacija.

**Za potrebe utvrđivanja redoslijeda pristupnika,** u skladu s mjerilima iz Pravilnika o mjerilima za prijam specijalizanata, treba dostaviti, ukoliko postoje, preslike sljedećih dokumenata:

1. nagrada za vrijeme studija,
2. potvrde o statusu poslijediplomskog doktorskog studija,
3. popis i presliku objavljenih radova i
4. ugovora o radu ako je pristupnik radio u primarnoj zdravstvenoj zaštiti.

Preslike mogu biti neovjerene, ali su pristupnici obvezni predočiti izvorne dokumente na razgovoru s Povjerenstvom.

Povjerenstvo može zatražiti provedbu psihološkog testiranja pristupnika.

Postupak, način i rokovi vezani uz provedbu natječaja provest će se u skladu s Pravilnikom o mjerilima za prijam specijalizanata („Narodne novine“ broj 83/15).

Prema ovom natječaju odabrat će se **tri pristupnika/pristupnice** s kojima će se sklopiti ugovor o radu na neodređeno vrijeme.

Nepravodobne i nepotpune prijave neće se razmatrati.

O terminima razgovora i objavljivanja liste rezultata svaki pristupnik će biti obaviješten putem elektroničke pošte.

Kandidati koji ostvaruju pravo prednosti pri zapošljavanju na temelju posebnog zakona, uz prijavu su dužni dostaviti dokaze o priznavanju posebnog statusa te dokaz o načinu prestanka radnog odnosa kod prethodnog poslodavca.

Prijave s dokumentacijom o ispunjavanju uvjeta natječaja podnose se **Hrvatskom zavodu za zaštitu zdravlja i sigurnost na radu, Radoslava Cimermana 64a, 10020 Zagreb,** s naznakom **„Natječaj za specijalizaciju“**.

Prijave je potrebno dostavitiu roku od **15 (petnaest) dana od dana objave natječaja u „Narodnim novinama“**, putem pošte ili osobnom dostavom u urudžbeni zapisnik, u vremenu od 8:00 do 14:00 sati.

KLASA: 112-01/17-01/01

URBROJ: 381-02-01-17-2